《早行》
元代·方夔

早起理归装，残灯耿曙光。
开门半山月，立马一庭霜。
钟响知云寺，波声认石梁。
修途留不住，去去出山庄。

作者简介：夔，一名一夔，字时佐，淳安人。生于宋季，尝从何潜斋游，究心义理之学。攻举子业，不利于有司。退隐富山之麓，扁其堂曰「绿猗」，授徒讲学其间，自号知非子，学者称富山先生。所著有《富山懒稿》。曾孙宗大编次，五世孙文杰刻之。明正统间，同邑周瑄为之序，谓其文词声容雅淡，不为体裁音节之所拘。